《定风波 其二 宿州行馆再得艾生书却寄》
清代·周之琦

瘴云阴、卯饮杯停，骊歌柳岸催发。冷落孤踪，凄迷影事，梦杳庄生蝶。

庾楼风，皖江楫。带水盈盈限秦越。情切。到而今翻羡，羁禽天末。

翠笺半摺。向邮亭、两度音徽接。正相思，吟苦来鸿片羽，飘堕空廊叶。

妙香凝，古欢结。洛诵兰言总心折。行箧。一编常对、澄怀秋月。

作者简介：周之琦（公元1782年～1862年），字稚圭，河南祥符（今河南开封）人。清嘉庆十三年（公元一八0八年）进士，改庶吉士。散馆，授编修。累官广西巡抚，疏言筑堤赈灾等事，凡数十上。道光二十六年，因病乞休。病逝于家中。周之琦工词，浑融深厚，瓣香北宋，有《金梁梦月词》二卷，《怀梦词》二卷，《鸿雪词》二卷，《退庵词》一卷，总名《心日斋词》，传于世。辑有《心日斋十六家词选》。